HU Az Európai Unió Hivatalos Lapja C 25/18

Kérelem közzététele a mezőgazdasági termékek és az élelmiszerek minőségrendszereiről szóló 1151/2012/EU európai parlamenti és tanácsi rendelet 50. cikke (2) bekezdésének a) pontja alapján

(2015/C 25/08)

Ez a közzététel az 1151/2012/EU európai parlamenti és tanácsi rendelet (1) 51. cikke alapján jogot keletkeztet a kérelem elleni felszólalásra.

EGYSÉGES DOKUMENTUM

„ARROZ CAROLINO DO BAIXO MONDEGO”

EU-szám: PT-PGI-0005-0966-2012.2.21.

OEM ( ) OFJ ( X )

1. Elnevezés

„Arroz Carolino do Baixo Mondego”

2. Tagállam vagy harmadik ország

Portugália

3. A mezőgazdasági termék vagy élelmiszer leírása

3.1. A termék típusa

1.6. osztály: Gyümölcs, zöldségfélék és gabonafélék, frissen vagy feldolgozva

3.2. Az 1. pontban szereplő elnevezéssel jelölt termék leírása

Az „Arroz Carolino do Baixo Mondego” rizs a Baixo do Mondego térségben termesztett, az Oryza sativa L faj Japonica alfajába tartozó különböző – például Aríete, EuroSis, Augusto, Vasco és Luna – fajtájú hántolt, fehérített, 13 %-os vagy alacsonyabb nedvességű szemtermés, amely az alábbi tulajdonságokkal rendelkezik:

A nyers fehérített rizs fajtajellege

Az „Arroz Carolino do Baixo Mondego” biometriája alapján a hosszú szemű „A” típusba sorolható. A rizsszemek fehérek, üveges és kristályos megjelenéssel.

A nyers szemek kémiai jellemzői

Paraméter Minimum érték Maximum érték Látszólagos amiltartalom (% m.s.) 17,5 22,5 Fehérje (% m.s.) 6,1 7,2 Zsírok (% m.s.) 0,54 0,95 Összes hamu (% m.s.) 0,30 0,45

Fizikai jellemzők

Paraméter Minimum érték Maximum érték Egész szemek (%) 60 68

Reológiai jellemzők

Paraméter Minimum érték Maximum érték Viszkozitás (cP) 2 900 3 700 Eltarthatóság (cP) 50 500

Főzési jellemzők

Paraméter Minimum érték Maximum érték Szilárdság* (Kg/cm2) 0,9 1,2 Főzési idő (min.) 10 12 A lekötött víz mennyisége (%) 13 20 Térfogat növekedés (hányszoros) 2,09 2,49 Felbomlás (%) 1 2

3.3. Nyersanyagok (kizárólag feldolgozott termékek esetében)

—

3.4. Az előállítás azon műveletei, amelyeket a meghatározott földrajzi területen kell elvégezni

Az „Arroz Carolino do Baixo Mondego” előállítása, kezdve a vetéstől a betakarításig, a 4. pontban meghatározott földrajzi területen történik.

3.5. A szeletelésre, az aprításra, a csomagolásra stb. vonatkozó egyedi szabályok

—

3.6. A címkézésre vonatkozó egyedi szabályok

Az egyedi címkén szerepelnie kell a következő feliratoknak:

Az ellenőrző és hitelesítő szerv neve, valamint a termékhez tartozó márkahitelesítés a sorozatszámmal együtt;

Az „Arroz Carolino do Baixo Mondego” logója, az alábbi minta alapján:

4. A földrajzi terület tömör meghatározása

A „Carolino do Baixo Mondego” előállításának földrajzi területe az alábbi községek összessége: Cantanhede megyében Ançã; Coimbra megyében Ameal, Antuzede, Arzila, Ribeira de Frades, São João do Campo, S. Martinho do Bispo és Taveiro; Condeixa-a-Nova megyében Anobra; Figueira da Foz megyében Alqueidão, Lavos, Paião, Borda do Campo, Maiorca, Ferreira-a-Nova, Santana és Vila Verde; Montemor-o-Velho megyében Tentúgal, Meãs do Campo, Carapinheira, Montemor-o-Velho, Gatões, Abrunheira, Liceia, Verride, Ereira, Vila Nova da Barca, Pereira és Santo Varão; Pombal megyében Louriçal; Soure megyében Alfarelos, Brunhós, Gesteira, Granja do Ulmeiro, Samuel, Soure, Vila Nova de Anços és Vinha da Rainha.

5. Kapcsolat a földrajzi területtel

A földrajzi terület sajátosságai

Ami Baixo Mondego éghajlatát illeti, földrajzi elhelyezkedésének köszönhetően a többi rizstermő vidéktől, azaz Vale do Tejo-tól és Vale do Sado-tól eltérő térség. Baixo Mondego a rizstermelés valamennyi fázisát tekintve, különösen a rizsszemek kifejlődésétől az érés vagy a betakarítás fázisáig, az alábbi vonatkozásokban különbözik a többi térségben tapasztalttól: (1) kevesebb a napos órák száma (1 627 napos óra a teljes termelés időtartama alatt, amelyekből közel 500 napos óra a szemek kifejlődésének és érési folyamatának fázisára esik); (2) kellemesebb átlaghőmérséklet és kisebb hőmérsékletingadozás, miközben a levegő relatív páratartalma figyelemreméltó; (3) kisebb globális sugárzás (közel 29 Kcal/cm2, augusztus-szeptember folyamán).

A termék sajátosságai

A betakarítást megelőző időszakban tapasztalható napos órák kis száma és az alacsony hőmérséklet olyan agro-ökológiai tényezők, amelyek lassú érési folyamatot, következésképpen egyedi kémiai összetételű rizst eredményeznek.

A rizsszemek érési szakasza során a globális sugárzás erőteljes csökkenése megy végbe, így az érési folyamat állandóbbá és hosszabbá válik, amit az „Arroz Carolino do Baixo Mondego”-t egyedien jellemző lassú érési folyamatnak neveznek.

Az „Arroz Carolino do Baixo Mondego” biometriája és színe homogén, a hosszú szemű „A” típusba sorolt rizsfajta. A rizsszemek fehérek, üveges és kristályos megjelenéssel. Amiltartalma a 17,5–22,5 % m.s intervallumban van, főzési ideje alacsony (10–12 perc), közepes szerkezetű (0,9–1,2 kg/cm2), eltarthatósága magas.

Azonos fajták elemzése során megállapítható, hogy a Baixo Mondego földrajzi területről származó minták amiltartalma körülbelül 2 %-kal magasabb, viszkozitása valamint ízbeli tulajdonságai (íz és aroma) pedig megkülönböztető tényezők az egyéb rizstermesztő vidékekről származó mintákat illetően. Színe nagyon tiszta és homogén.

Az említett, Baixo Mondego rizstermesztéséből eredő, és az ismert agro-ökológiai tényezők hatására megvalósuló sajátosságok, valamint az ebből fakadó lassú érési folyamat határozza meg az „Arroz Carolino do Baixo Mondego” kulináris minőségét.

Az ízelemző készülék által elvégzett érzékszervi elemzés szerint a vízben főtt „Arroz Carolino do Baixo Mondego” rizsszem laza, krémes és lágy, amelynek a felülete simább és olajosabb az átlagos arroz carolino-énál.

A földrajzi terület és (OEM esetében) a termék minősége vagy jellemzői közötti vagy (OFJ esetében) a termék különleges minősége, hírneve vagy egyéb jellemzője közötti ok-okozati kapcsolat

Baixo Mondego éghajlati adottságainak következménye az „Arroz Carolino do Baixo Mondego” lassabb fejlődési és érési folyamata, ami az alábbi minőséghez kapcsolódó fiziológiai mechanizmusokat eredményezi:

— tendencia magasabb amiltartalomra,

— nagyobb százalékú egész szemek, ami a termesztés végső szakaszában, azaz az érési fázisban létrejött kevesebb repedésnek köszönhető.

Hivatkozás a termékleírás közzétételére

(jelen rendelet 6. cikk (1) bekezdés, második albekezdés)

http://www.dgadr.mamaot.pt/images/docs/val/dop_igp_etg/Valor/CE_Arroz_Carolino_B.Mondego.pdf

(1) HL L 343., 2012.12.14., 1. o.